אסגארד

במיתולוגיה הנורדית, אסגארד (בנורדית עתיקה: Ásgarðr)הוא מקום מושבה של קבוצת האלים הידועה כאסיר, ומנובא שהוא יושמד במהלך הראגנארוק.  אסגארד הוא כנראה אחד מתשעת העולמות ונמצא במקום הגבוה ביותר ביקום הנורדי. במקור היה אסגארד שמה של הטירה החשובה ביותר בעולם זה, ואילו העולם עצמו נקרא גודהיים (Godheim), אולם בעקבות בלבול בקרב החוקרים הראשונים, המונח "גודהיים" הוחלף ב"אסגארד" במרבית המקורות.

המקום נשמר על ידי האל היימדאל ועל ידי טירה מרכזית מוקפת בחומות אימתניות. במרכז העולם נמצא מישור אידוול (נקרא גם מישור אידה), שבו נפגשים האלים במטרה לדון בענייניהם. האלים נאספים באולם גלאדסהיים ואילו האלות באולם וינגולף. פגישות נערכות גם ליד הבאר של אורד. בטירה המרכזית נמצא בין היתר גם אולם ולהאלה אליו זכאים להיכנס רק גיבורי מלחמה מתים, שם ישבו עם אודין וימתינו לראגנארוק בו יילחמו לצד האלים. כדי להגיע לאסגארד מעולם בני האדם ( מידגארד) חייב הלוחם לחצות את ביפרוסט, גשר הקשת בענן המחבר את שני העולמות.

בניית החומה של אסגארד 

בעקבות מלחמה בין שתי קבוצות האלים, האסיר והואניר, נהרסה חומת הטירה והיה צריך לבנות חומה חדשה. האלים, למרות מיומנותם בבנית היכלות מפוארים, לא ששו לבצע מלאכה זו. זר, שהגיע דרך גשר ביפרוסט, הציע לבנות מחדש את החומה תוך שנה וחצי ודרש בתמורה את ידה של פריה, אלת הפריון, את השמש והירח. אודין לא הסכים לתנאים אלה ולוקי הציע פשרה לפיה המלאכה תסתיים תוך שישה חודשים. הזר הסכים בתנאי שסוסו הקסום הקרוי סוודילפרי יוכל לעזור לו והאלים נעתרו לדרישתו. העבודה התקדמה בקצב מהיר, שכן הסוס היה מסוגל להעביר מעמסות גדולים וכבדים מאוד. האלים חששו כי המלאכה תסתיים בזמן והם יהיו חייבים בתשלום שהבטיחו. כדי להיחלץ ממצב זה, שינה לוקי את צורתו לצורת סוסה ופיתה את הסוס הרחק ממקום העבודה. במשך הלילה, רדף הסוס אחר לוקי ובעליו רדף אחריו. הזר, אשר לא עמד בלוח הזמנים, זעם והתגלה כענק כפור והאל ת'ור הרגו. סוסו של הענק סוודילפרי הצליח לבסוף להשיג את לוקי וכך נולד סלייפניר, סוסו בעל שמונה הרגלים של אודין.

ישנו חוסר ודאות לגבי שמו של הענק. יש הטוענים כי שמו היה הרימתורס (Hrimthurs). אולם אחרים מציינים כי השם הרימתורס מציין רק את השתייכותו השבטית לענקי הכפור (זאת משמעות השם - שילוב של h]rim] כפור ו-thurs ענק) ואילו שמו האמיתי לא ידוע.

האלים באסגארד 
 אודין (Odin) - אבי האלים, אל המלחמה, החכמה, הקסם והשירה. בראגנארוק, הוא נבלע על ידי פנריר ומת.
 פריג (Frigg) - אשתו של אודין. שורדת לאחר הראגנארוק.
 ת'ור (Thor) - אל הרעם, הברקים והגשם. האל החזק ביותר ומגן האלים והאנושות מפני הענקים. נשקו, המקבת מְיוֹלְניר (Mjollnir), הוא אחד מהחפצים המפורסמים במיתולוגיה וסמלו נענד לעיתים קרובות על הצוואר. בראגנארוק, הוא נלחם בנחש יורמנגרד ושניהם מתים (ת'ור מת מארס הנחש, ויורמונגרד ממכותיו של ת'ור).
 לוקי (Loki) - דמות התכסיסן במיתולוגיה. בראגנארוק, הוא מוצא להורג על כך שהוביל למותו של בלדר.
 פריה (Freya) - אלת האהבה והפריון. שורדת לאחר הראגנארוק.
 בלדר (Balder) - אל האור, האהבה, השמחה, היופי והתום. לפני הראגנארוק, הוא נרצח על ידי לוקי, אך קם לתחייה אחר-כך.
 טיר (Tyr) - אל הצדק, השוויון, האומץ והמלחמה. נחשב למודל האומץ וההקרבה לאחר שהקריב את ידו על מנת לאפשר לאלים לקשור את הזאב הענק פנריר, מהמסוכנים שבאויביהם.
 קבסיר (Kvasir) - אל ההשראה והידע.
 בראגי (Bragi) - אל השירה והספרות.
 אידון (Iduna)- האלה שמחזיקה בתפוחי העלומים המבטיחים נעורי נצח, אשתו של בראגי.
 סקאד'י (Skadi/Skathi) - אלת הצייד, הגלישה, החורף וההרים וענקית

אסגארד בתרבות 
בשנות ה-50, שנות ה-60 ושנות ה-70 יצאו קומיקסים מבוססים על ההמיתולוגיה הנורדית מבית מארוול קומיקס. בשנת 2008 נפתח היקום הקולנועי של מארוול, ובסרט הרביעי ביקום, בשנת 2011, יצא הסרט:"תור" שהצליח אף מאוד ורק שני סרטים אחרי זה, בסרט השישי ביקום, ת'ור כבר היה בצוות ההאוונג'רס. בשנת 2013, בסרט השביעי ביקום והסרט השני של ההשלב השני של היקום, יצא הסרט השני שלא הצליח כמו סרטו הראשון, ת'ור: העולם האפל. בשנת 2015 ת'ור היה חלק בסרט השני של ההאוונג'רס, הנוקמים: עידן אולטרון, כשנתיים אחר כך, בשנת 2017, יצא הסרט האחרון בטרילוגייה: ת'ור: ראגנארוק שמספר את סיפור ראגנארוק מהמיתולוגיה הנורדית. שנה לאחר מכן יצא הסרט:"הנוקמים: מלחמת האינסוף", בו ת'ור לקח חלק מאוד חשוב בעלילה. שנה אחרי כן יצא הסרט:"הנוקמים: סוף המשחק, בו שינו אותו, הוא לא מתאמן יותר ואוהב רק פלייסטיישן ואלכוהול, והוא לא לקח חלק חשוב בעלילה. בשנת 2022 יצא הסרט הרביעי של ת'ור, תור: אהבה ורעם, שהחזירו את ה"ת'ור" שכולנו מכירים. ת'ור מתגורר באסגארד כל חיוו, (ובגלל אירועי:"ת'ור: ראגנארוק, לאחר שאסגארד נהרסה וחורבה, הוא מתגורר ב"אסגארד החדשה", ולאחר אירועי "סוף המשחק" הוא יותר לא מלך אסגארד) ומאז אירועי הנוקמים: מלחמת האינסוף לוקי נרצח בידי ת'אנוס, ות'ור מאמין לזאת בגלל שראה את זה מול עיניו, למרות שלוקי זייף את המוות שלו פעמיים קודם לכן.

לכן כל הסרטים שת'ור משתתף בהם ביקום הקולנועי של מארוול מבוססים על אסגארד ומידגארד (בגלל שבכמה מהפעמים בסרטים מוזכרים "מידגארד" ואף פעם אחת ביקרו בה) ובכלל על כל היקום במיתולוגיה הנורדית (כולל דמויות: אודין, לוקי ות'ור).

קישורים חיצוניים 

 תיאור הומוריסטי של אסגארד (באנגלית)

מיתולוגיה נורדית